Μπαμπίνη Αιτωλοακαρνανίας

H Μπαμπίνη είναι χωριό στο νομό Αιτωλοακαρνανίας και εμφανίζεται για πρώτη φορά σε γραπτή αναφορά το 1521. Είναι χτισμένο αμφιθεατρικά στους πρόποδες του λόφου Παναγούλα σε υψόμετρο 230. Το χωριό απέχει από το Αγρίνιο περίπου 34 χλμ και 11 από την Ιόνια Οδό (κόμβος Κουβαράς). Στη θέση του σημερινού χωριού ήταν τα σπίτια του προεστού Πέτρου Μπαμπινιώτη και το χωριό δημιουργήθηκε εκεί σταδιακά από κατοίκους των γύρω οικισμών μετά την Απελευθέρωση. Βόρεια του χωριού βρίσκεται η ιστορική Μονή Αγίου Γεωργίου Μπαμπίνης ή Πόρτας και τα ερείπια της αρχαίας πόλης Φοιτίες. Ως κοινότητα αναγνωρίστηκε το 1912 με την απόσπαση του οικισμού από το δήμο Εχίνου και τον ορισμό του ως έδρα της κοινότητας. Σύμφωνα με το σχέδιο Καλλικράτης, αποτελεί τη τοπική κοινότητα Μπαμπίνης που υπάγεται στον Δήμο Ξηρομέρου. Στην απογραφή του 2011 έχει πληθυσμό 413 κατοίκους.

Εξωτερικοί σύνδεσμοι
 Η Μπαμπίνη από τον ιστότοπο του δήμου Ξηρομέρου

Παραπομπές

Χωριά του νομού Αιτωλοακαρνανίας
Δήμος Ξηρομέρου